Source: https://www.riigiteataja.ee/akt/412042016072
Timestamp: 2019-01-16 04:07:59+00:00
Document Index: 72570

Matched Legal Cases: ['§ 2', '§ 3', '§ 5', '§ 7', '§ 8', '§ 22', '§ 20', '§ 2', '§ 3', '§ 5', '§ 7', '§ 6', '§ 8']

Hoolekandeasutusse suunamise korraldamise ja teenuse eest linnaeelarve vahenditest osalise tasumise kord – Riigi Teataja
Hoolekandeasutusse suunamise korraldamise ja teenuse eest linnaeelarve vahenditest osalise tasumise kord
Hoolekandeasutusse suunamise korraldamise ja teenuse eest linnaeelarve vahenditest osalise tasumise kord - sisukord
§ 2 Teenuse eest osalise tasumise taotlus
§ 3 Keskuse toimingud taotluse menetlemisel
§ 5 Majandusliku olukorra arvestamine
§ 7 Teenuse eest osalise tasumise tähtaeg
§ 8 Omaosalustasu ja osalustasu muutmine
RT IV, 12.04.2016, 72
Vastu võetud 17.12.2014 nr 52
RT IV, 23.12.2014, 44
jõustumine 26.12.2014
30.03.2016 RT IV, 12.04.2016, 34 15.04.2016, rakendatakse alates 01.04.2016
Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 20 alusel.
[RT IV, 12.04.2016, 34 - jõust. 15.04.2016, rakendatakse alates 01.04.2016]
(1) Määrus reguleerib hoolekandeasutusse hooldamise teenusele (edaspidi teenus) suunamise korraldamist ja Kohtla-Järve linna eelarve vahenditest (edaspidi linnaeelarve vahendid) osalise tasumise tingimusi ja korda.
(2) Määruse alusel tasutakse teenuse eest osaliselt linnaeelarve vahenditest rahvastikuregistri andmetel Kohtla-Järve linnas (edaspidi linn) elava täisealise isiku eest, kui:
1) isik vajab terviseseisundi või tegevusvõime piiratuse tõttu pidevat kõrvalabi, hooldamist, põetamist ja/või järelevalvet ja
2) isiku abivajadust ei ole võimalik katta teiste sotsiaalteenuste või muu abi osutamisega ja
3) isik ning tema abikaasa, täisealised esimese ja teise astme ülenejad ja alanejad sugulased (edaspidi ülalpidamiskohustuslane) ei suuda majandusliku olukorra tõttu tasuda teenuse kogu maksumust ja
4) teenust osutab hoolekandeasutus (edaspidi teenuseosutaja), kellele Kohtla-Järve Sotsiaalhoolekandekeskus (edaspidi keskus) on andnud kinnituse selle isiku teenuse eest osaliselt tasuda.
(3) Teenuseosutajateks on:
1) ööpäevane hoolekandeasutus - asutus, kus viibivad isikud, kes erivajaduste või sotsiaalse olukorra tõttu ei ole suutelised iseseisvalt elama ning kui nende toimetulekut ei ole võimalik tagada teiste sotsiaalteenuste või muu abi osutamisega;
2) üldhooldekodu - vanuritele ja puuetega isikutele elamiseks, hooldamiseks ja rehabilitatsiooniks loodud asutus;
3) erihooldekodu - vaimuhaigetele ja raskete vaimsete puuetega isikutele elamiseks, nende hooldamiseks ja rehabilitatsiooniks loodud asutus.
(4) Linn tasub teenuse maksumuse ulatuses, mida ei kata teenust saava isiku makstav summa (edaspidi omaosalustasu) ja/või tema ülalpidamiskohustuslase makstav summa (edaspidi osalustasu).
§ 2. Teenuse eest osalise tasumise taotlus
(1) Teenust vajav isik, kes taotleb teenust ja teenuse eest tasumisel abi (edaspidi taotleja), esitab keskusele kirjaliku taotluse, milles märgitakse:
1) taotleja nimi, isikukood, elukoht ja kontaktandmed;
2) taotleja kontaktisiku andmed;
3) teenuse vajaduse põhjendus: nimetatakse asjaolud, mis tingivad pideva kõrvalabi, hooldamise, põetamise ja järelevalve vajaduse, ning selgitatakse, miks ei ole võimalik abivajadust katta teiste sotsiaalteenuste või muu abi osutamisega;
4) taotlus tasuda linnaeelarve vahenditest teenuse hinnast osa, mida ei kata omaosalustasu ja osalustasu;
5) kinnitus, et taotleja omandis ei ole kinnisasju ning sõidukeid, väärtpabereid jm väärtuslikku vallasvara, mille võõrandamisest on võimalik saada raha teenuse eest tasumiseks;
6) nõusolek kasutada kuni 100%, kuid mitte vähem kui 85%, oma pensionist või muust igakuisest sissetulekust teenuse hinna tasumiseks;
7) andmed pensionile või muule igakuisele sissetulekule pööratud sissenõuete kohta;
8) kinnitus esitatud andmete õigsuse kohta;
9) nõusolek isikuandmete töötlemise kohta.
(2) Keskusel on õigus nõuda taotlejalt lisaandmeid või -dokumente, sealhulgas arvelduskonto väljavõtteid. Lisaandmete ja -dokumentide nõue esitatakse taotluse vastuvõtmisel või kirjalikult kümne tööpäeva jooksul pärast taotluse vastuvõtmist.
(3) Keskusel on õigus kontrollida esitatud andmete õigsust.
(4) Keskus võib alustada menetlust ilma taotleja taotluseta, kui teenuse eest tasumisel abi vajava isiku terviseseisund ei võimalda tal endal taotlust esitada ja tal puudub seaduslik esindaja.
2) tervishoiuteenuse osutaja dokumendid taotleja terviseseisundi ja teenuse vajaduse kohta;
3) muud teenuse vajalikkust tõendavad dokumendid;
4) teenuse eest linnaeelarve vahenditest osalise tasumise õigust tõendavad dokumendid.
§ 3. Keskuse toimingud taotluse menetlemisel
(1) Keskus menetleb taotlusi saabumise järjekorras. Eelisjärjekorras menetletakse isiku taotlust, kes:
1) viibib haiglaravil, kuid aktiivravi vajadus on lõppenud ja isiku vajadustele vastab ainult ööpäevases hoolekandeasutuses hooldamise teenus;
2) vajab teenust viivitamata seoses hooldamise ja kõrvalabi vajaduse ootamatu suurenemisega.
(2) Keskuse spetsialist külastab taotlejat tema elu- või viibimiskohas ja hindab teenuse vajadust. Kui taotleja viibib ravil haiglas või hooldusel hoolekandeasutuses, võib teenuse vajaduse hindamisel aluseks võtta nende/selle asutuste arvamuse.
(3) Keskus selgitab välja taotlejale sobiva teenuseosutaja, arvestades linnaeelarve vahendite säästlikku kasutamist ning arvutab teenuse hinna katteks kalendrikuus linnaeelarve vahenditest vajamineva summa.
(1) Kui taotlejal on ülalpidamiskohustuslasi, selgitab keskus välja nende võimalused teenuse eest tasuda ja osalustasu suuruse. Keskusel on õigus nõuda ja/või teha päringuid andmebaasidesse taotleja ülalpidamiskohustuslaste kohta:
1) viimase kuue kuu sissetulekut tõendavaid andmeid;
2) omandis olevate kinnisasjade ning sõidukite, väärtpaberite jm väärtusliku vallasvara kohta andmeid, kui vara võõrandamisest on võimalik saada raha teenuse eest tasumiseks.
(2) Ülalpidamiskohustuslane, kes on oma majanduslikust olukorrast tulenevalt võimeline ülalpidamiskohustust täitma, annab selleks kirjaliku nõusoleku, milles märgitakse:
3) kohustus tasuda osalustasu suuremas summas, kui suureneb teenuse hind ja/või paraneb suutlikkus täita ülalpidamiskohustust;
(3) Ülalpidamiskohustuslane, kes ei ole oma majanduslikust olukorrast tulenevalt võimeline ülalpidamiskohustust täitma, annab kirjaliku kinnituse kohustuse täitmise võimatuse kohta.
§ 5. Majandusliku olukorra arvestamine
(1) Teenuse eest tasutakse osaliselt linnaeelarve vahenditest, kui:
1) taotleja igakuine sissetulek ei kata teenuse eeldatavat hinda ja/või
2) taotleja kasutuses ei ole vahendeid teenuse eest tasumiseks ja/või
3) taotlejale ei kuulu vara, mille võõrandamisest saadud rahast saaks tasuda teenuse eest, või on taotlejale kuuluv vara vajalik tema perekonnaliikmete toimetulekuks ja/või
4) taotlejal ei ole ülalpidamiskohustuslasi või ei suuda nad oma kohustust täita.
(2) Ülalpidamiskohustuslaselt ei saa nõuda teenuse eest tasumist, kui:
1) ülalpidamiskohustuslase igakuine sissetulek taotluse esitamisele eelneval kuuel kalendrikuul on väiksem Vabariigi Valitsuse kehtestatud töötasu poolteisekordsest alammäärast kuus ja iga ülalpeetava kohta väiksem kui 80% kehtivast töötasu alammäärast kuus ja/või
2) ülalpidamiskohustuslasele ei kuulu vahendeid või vara, mille võõrandamisest saadud rahast saaks tasuda teenuse eest.
(1) Keskus teeb Kohtla-Järve Linnavalitsuse sotsiaalkomisjonile (edaspidi komisjon) ettepaneku valida konkreetne teenuseosutaja ja esitab koopiad järgmistest dokumentidest:
1) teenuse eest osalise tasumise taotlus;
3) teenuse eest osalise tasumise otsus;
4) teenust vajava isiku terviseseisundit ja hooldusvajadust tõendavad dokumendid;
5) omaosalustasu maksmise nõusolek.
(2) Komisjon teeb 30 päeva jooksul pärast taotluse ja kõigi nõutud lisadokumentide või -andmete esitamist või nende esitamise tähtaja möödumist teenuse eest osalise tasumise otsuse (edaspidi otsus) või taotluse rahuldamata jätmise põhjendatud otsuse.
(3) Otsuses märgitakse:
2) otsuse õiguslik alus ja põhjendus;
3) omaosalustasu suurus protsendina igakuisest sissetulekust ja omaosalustasu arvuline suurus otsuse tegemise ajal;
4) osalustasu igakuine arvuline suurus.
(4) Keskus teatab otsusest teenuseosutajale kirjalikult:
1) isiku andmed, tema omaosalustasu suuruse protsendina igakuisest sissetulekust ning omaosalustasu arvulise suuruse;
2) ülalpidamiskohustuslase osalustasu igakuise arvulise suuruse;
3) linnaeelarve vahenditest makstava summa igakuise arvulise suuruse.
(5) Otsuse koopia saadetakse taotlejale ja ülalpidamiskohustuslasele, kelle kohustus maksta osalustasu on otsuses märgitud.
§ 7. Teenuse eest osalise tasumise tähtaeg
(1) Otsuses ei märgita üldjuhul teenuse eest osalise tasumise tähtaega.
(2) Otsus tehakse tähtajaline, kui:
1) taotlejal, kes vajab teenust viivitamata ja vältimatult, on vara, mille võõrandamisest saadava rahaga on võimalik teenuse eest tasuda ja
2) taotleja on andnud kirjaliku kinnituse talle kuuluva vara viivitamatuks võõrandamiseks ning vara võõrandamisest saadud raha kasutamiseks teenuse eest tasumiseks.
(3) Tähtajalises otsuses märgitakse lisaks § 6 lõikes 1 nimetatule:
1) taotleja kinnitus, et ta võõrandab talle kuuluva vara ning kasutab vara võõrandamisest saadud raha teenuse eest tasumiseks;
2) linna või Kohtla-Järve Linnavalitsuse (edaspidi linnavalitsus) eestkostel oleva taotlejale kuuluva vara võõrandab seaduses sätestatud korras linnavalitsus ning vara võõrandamisest saadud raha kasutatakse teenuse eest tasumiseks;
3) eestkostel oleva taotleja vara võõrandab seaduses sätestatud korras eestkostja ning vara võõrandamisest saadud raha kasutatakse teenuse eest tasumiseks;
4) tähtpäev, milleni teenuse eest tasutakse osaliselt linnaeelarve vahenditest. Tähtaeg on maksimaalselt kuus kuud otsuse tegemisest.
(4) Kui taotleja ei ole võõrandanud talle kuuluvat vara otsuses märgitud tähtpäevaks, võib komisjon taotleja põhjendatud taotlusel tähtaega pikendada.
§ 8. Omaosalustasu ja osalustasu muutmine
(1) Kui teenuse saaja ja/või tema ülalpidamiskohustuslase majanduslik olukord ei võimalda teenuse hinna suurenemise korral või muul mõjuval põhjusel teenuse eest varasemast rohkem maksta, võib teenuse saaja ja/või tema ülalpidamiskohustuslane taotleda linnaeelarve vahenditest makstava summa suurendamist.
(2) Keskus kontrollib teenuse saaja ja tema ülalpidamiskohustuslase võimalusi tasuda teenuse hinda, võttes aluseks §-s 5 sätestatud tingimused. Vajaduse korral teeb keskus komisjonile ettepaneku suurendada linnaeelarve vahenditest makstavat summat.
(3) Kui keskusele saab teatavaks, et teenuse saaja või tema ülalpidamiskohustuslane on võimeline teenuse eest ise tasuma, lõpetab keskus linnaeelarve vahenditest teenuse eest tasumise komisjoni otsuse alusel.
(4) Kui komisjon otsustab muuta linnaeelarve vahenditest makstava tasu suurust või lõpetada selle maksmise, teavitab ta sellest teenuseosutajat, teenuse saajat ja ülalpidamiskohustuslast, kes on otsuse kohaselt kohustatud osalustasu maksma.
(1) Isik, kelle õigusi on taotluse menetlemisel rikutud, võib esitada vaide linnavalitsusele. Vaie haldusakti või toimingu peale tuleb esitada 30 päeva jooksul arvates päevast, millal isik vaidlustatavast haldusaktist või toimingust teada sai või oleks pidanud teada saama.